અત્યારે આપણાં દેશની પરિસ્થિતિ ભયંકર રીતે બગડતી જાય છે તેના મુળમાં આ નૈવેધ્ય પ્રથા છે. જો લાંચ દેનાર અને લેનારને તાત્કાલિક સજા કરવામાં આવે અને અમુક દિવસની અંદર જો ફાઈલનો યોગ્ય રીતે નીકાલ નહીં થાય તો કર્મચારીઓને બરતરફ કરવામાં આવે તો ભ્રષ્ટાચાર અટકે. આ બધા માટે કાયદા તો આજે ય છે પણ ભ્રષ્ટાચાર વિરોધી ખાતું યે ભ્રષ્ટ હોય તેનું શું? કડક સજા અને અનુશાસન વગર ભ્રષ્ટાચાર નહીં અટકે. રાજકારણીઓ પણ ભ્રષ્ટ અને પ્રજાએ ભ્રષ્ટ – જે લેપટોપ આપશે, જે સાડી આપશે તેને મત આપશે. આવા સર્વત્ર ભ્રષ્ટ દેશમાં શ્રી અણ્ણા હઝારેજીની પિપુડી કોણ સાંભળે? જ્યાં સુધી યોગ્ય રાજ કર્તાઓ નહીં આવે ત્યાં સુધી અમલદારો પર ધાક નહીં બેસે. અમલદાર પર ધાક નહીં બેસે તો કર્મચારીઓ કામ નહીં કરે. કર્મચારીઓ કામ નહી કરે તો પ્રજા હેરાન થશે અને દેશ આગળ તો નહીં વધે પણ વધુ ને વધુ પતનની ગર્તામાં ધકેલાતો જશે.